Hamarren (zerga)

Hamarrena edo detxema lurra lantzearen emaitzetatik Eliza, errege/erregina, jauna, eta abarri eman behar zitzaion zatia da. Egun, normalean dirutan eta borondatez ematen badituzte ere, historian hainbat europar herrialdetan, tartean Euskal Herrian, gauzaz ordaintzen zuten zerga izan zen.

Hamarrenak judaismoan du oinarria: juduek ma'aser kesafim (diru-sarreraren % 10 limosna moduan ematea) egiteko ohitura zuten. Kristauek Itun Zaharrean ezagutu zuten. Hala eta guztiz ere, lehenengo kristauek ez zuten ohitura hori jarraitu, borondatezko eskaintzarena baizik.

Euskal Herrian Karolingiar Inperioaren eraginagatik ezarri zuten. Zerga ekiditearen zigorra eskumikua izan zen. Ipar Euskal Herrian Frantziar Iraultzan eta Hego Euskal Herrian 1841ean desagertu zen.

 Erreferentziak 

 Kanpo estekak 

Kategoria:Indargabeturiko zergak
Kategoria:Historia ekonomikoa
Kategoria:Ekonomia eta erlijioa